
Partea lui Napoleon III în 
Unirea Principatelor 


(Conferinţa d-lui N. IORGA ţinută la Liga Culturală 
în ziua de 21 Februar 1915.) 


D-l I. Stănescu, mare proprietar de oteluri, 
-ni-a făcut bucuria de a dărui Ligel două fru- 
moase tablouri oficiale care înfăţişează pe unul 
din binefăcători! francesi al Romániel, pe Napo- 
leon al III-lea, al cărui rol în alcătuirea Prin- 
cipatelor Unite il voiú schiţa în cele ce aú sá 
urmeze, si pe Împărăteasa Eugenia. Întăii tre- 
buie să mulțămim foarte călduros d-lui Stă- 
nescu că dă exemplu şi altora ca să împodo- 
bească Liga Culturală cu darurile lor. 


Împăratul frances al cărui chip îl avem 
înnaintea noastră a fost fără îndoială un factor 
de căpetenie în Unirea Principatelor. Dacă * 
cineva ar opune păreri! exprimate în această 
seară o altă părere, exprimată înnainte, în care 
se atrăgea atenţia mai ales, cu ocasia jubileului 
Unirii, asupra rolului pe care însăşi desvoltarea 





naţiunii noastre l-a avut în acest act de înte- 
meiere a vieţi! politice unitare romíne în re- 
giunea Dunáril*, aş putea spune: nu e nicio 
contrazicere între părerea exprimată la înce- 
putul acestei conferinţe şi părerea de acum 
cîțiva ani cu privire la causele Unirii. 

De sigur e foarte greşit a se infátiga Uuirea 
Principatelor ca resultatul unui concurs favo- 
rabil de împrejurări exterioare; de sigur un 
popor nu poate să creeze nimic durabil decît 
prin desvoltarea sa proprie, şi, dacă Principa- 
tele sar fi unit numai mulfámitá unel conste- 
laţiuni europene fericite, fără îndoială că Statul 
care ar fi resultat din confundarea Moldovei şi 
a Munteniei n'ar fi avut niciun fel de tráinicie, 
n'ar fi fost în stare sá înăeplinească nicio mi- 
siune însemnată pe lume. Este să ne scădem 
pe noi cînd înfăţişăm trecutul nostru ca o serie 
- de protecfiun1: născuţi, va să zică, din aşezarea 
Romanilor în părțile acestea, scápati de atîtea 
ori de dispariţie prin intervenția unuia sau 
altuia, acest fel de a înfăţişa trecutul nostru nu 
numai că demoralisează, dar ne deprinde ca în 
toate împrejurările să aşteptăm iarăşi sprijinul 
unuia sai altuia, gi de fapt — fiindcă de obi- 
ceiú cam aşa se înfăţişează trecutul nostru — 
aceasta este una din causele pentru care ener- 
giile noastre nu sai putut manifesta în mo- 
mentele hotăritoare cu mal multă îndrăzneală 
de cum sar fi putut şi ar fi trebuit. Nu voiú 
face nicio alusie la împrejurările de astăzi, dar 


1 Y. Unirea Prineipatelor, Válenit-de-Munte 1909. 





de sigur că, dacă am fi fost crescuţi în altă 
cunoştinţă a trecutului nostru, dacă am fi că- 
pătat mai deplină conştiinţă de partea noastră 
în desvoltarea poporului nostru, hotáririle ar 
zăbovi mal puţin şi ar fi luate cu acel simţ su- 
perior de demnitate, care une ori ni-a lipsit. 

Da, din toată desvoltarea poporului románesc 
a resultat actul de la 1859. Dar, iarăşi, dacă 
se recunoaşte partea largă pe care a avut-o 


Împăratul Napoleon al Ill-lea în aceasta, nu se - 


ştirbeşte întru nimic mindria pe care o putem 
trage din desvoltarea energiei şi conştiinţei 
noastre trecute. Cînd scriam cartea jubilară des: 
pre causele Uniri! Principatelor, şi cînd, în car- 
tea aceia, cercetam causele ei, nu cunosteam 
în de ajuns o piedecă foarte importantă care 
stătea —oricît de mare ar fi fost energia şi ta- 
lentul tinerilor conducători aï poporului romín 
atunci, — care stătea deci în calea noastră şi 
care ar fi fost în stare să ne împiedece de a 
realisa Unirea. Ştiam întru cîtva ce era Turcia 
dela 1853-9, dar aú trebuit cercetări mal tárzil, 
un studiu mal adincit al Istoriei Imperiului O- 
toman ca să capăt încredințarea că Turcia de 
la 1853-9 represinta întradevăr un element 
foarte de temut pentru zădărnicirea dorințelor 
noastre. Turcia aceasta era Turcia tanzimatu- 
lui, a reformelor, a regimului celui noú, impru- 
mutat din Europa şi sprijinit de Europa. Tur- 
cia care se împotrivia, la 1856-9, Uniri! Prin- 
cipatelor avea lîngă dinsa, hotărîţi să o sprijine 
cu orice preţ, factorii! esenţial! al diplomaţie! 
europene. Turcia aceasta trebuia sá existe în 

hotarele sale, în deplina stăpinire a teritoriu- 
lui ca şi a drepturilor sale, prin voinţa An- 
gliel în rîndul întăii şi, al doilea, prin voinţa: 
însăşi a Franciei. 

Franţa avea o parte de căpetenie în noul 
regim turcesc, care fusese iniţiat de dinsa; 
toate formele constituționale ale Turciei cele! 
nol fuseseră împrumutate din Franţa lui Na- 
poleon al III lea, şi toate silintele unui Reşid, 
unul Aali, unui Fuad tindeaú a face ca măcar 
în aparenţă noua Turcie să semene cu Impe- 
riul frances Pe lingă aceasta, noua Turcie ce- 
ruse şi căpătase oameni noi din Franţa pentru 
a aduce la capăt opera de retorme. Finanţele 
francese eraú interesate în chipul cel mal esen- 
tial la desvoltarea cea mal fericită a regimului 
celui noii, budgetele Turciei erai făcute după 
inspirația agenţilor financiari al Francie! la 
Constantinopol, capitaluri francese foarte im- 
portante fuseseră întrebuințate în împrumuturile 
repetate şi imprudente ale Turciei noi, şi după 
trecere de zece ani de zile Turcia era atît de 
deprinsă a face datorii! pe care nu era în stare 
să le mal plătească, încît acei cari o împrumu- 
taseră erau siguri că totdeauna o vor avea în 
mînă. 

Prin urmare Franţa, din atîtea puncte de ve- 
dere, era interesată ca această Turcie să fie 
puternică, nu numai în ceia ce priveşte întin- 
derea el teritorială, dar şi prestigiul şi sigu- 
ranfa viitorului el. In ceia ce priveşte Anglia, 
motivele de păstrare a vechil stări de lucruri 
in legăturile Principatelor față de Poartă erai 

cu mult mai puternice. Pentru Napoleon al 
III-lea păstrarea legăturilor strînse între regiu- 
nile dunărene şi Constantinopolul era o chestie 
de ambiţie, de simpatie faţă de un regim care 
se inspira din instituţiile francese şi era, măcar 
în aparenţă, însufleţit de ideile francese; dar: 
pentru Anglia era o dogmă că Împărăţia tur-- 
cească este absolut necesară pentru ca întreg: 
comerțul engles, întreaga expansiune a Anglier 
în Levant să nu fie periclitate. Deci Anglia: 
n'avea niciun interes ca aici, la Dunăre, să se 
întemeieze un Stat viabil, care trebuia să se 
desfacă mal curînd saú maltárziú din Imperiul 
otoman şi care, în orice cas, prin cele d'ntáiú 
mişcări ale independenţei sale chiar, trebuia să 
scadă prestigiul Puterii de care era legat prin 
prescripţiile tratatului din Paris. Orice argu- 
ment adus înnaintea oamenilor de Stat englesi. 
între anii 1853 şi 1859 pentru a se face con- 
cesiuni dorintelor noastre de viaţă autonomă 
aŭ alunecat cu desăvirşire asupra îndărătnicie! 
englese. Turcia va fi mal puternică decit odi- 
nioară, Statul acesta înnoit se va ridica în for- 
mele moderne şi pănă la importanţa interna- 
tionalá pe care o avuse vechea Turcie din 
veacul al XV-lea şi al XVI lea, — acesta era 
idealul oamenilor de Stat englesi. Cu toată cu- 
getarea lor, cu toată inima lor, cu toate inte- 
resele lor materiale erai legaţi prin urmare `“ 
de împuternicirea, pănă la ultimele margini po- 
sibile, a Imperiului turcesc. 

Noi, în părţile acestea ale Dunáril, nu puteam 
să oferim nici Franciel, nici Angliei nimic care 

să compenseze paguba ce ar fi resultat pentru 
amîndouă.—pagubă morală şi materială, — din 
slăbirea Turciei. S'a tot spus că eram aşezaţi la 
Dunăre ca să oprim pe Rusia, dar este întrebarea 
dacă Rusia n'ar fi fost mult mal bine oprită 
prin cuprinderea acestei regiuni dunărene, în 
„ forma de provincii întocmai ca şi celelalte, în 
corpul Statului modern turcesc decît păstrînd 
această autonomie a noastră, care trebuia să 
tindă către independenţă şi desfacere din ho- 
tarele Imperiului. Evident că, dacă Turcia ar fi 
avut dreptul de a garnisonă țerile noastre, de a 
face aici linii de apărare împotriva Ruşilor, de a 
interveni în fiecare moment pentru a controla 
şi conduce politica noastră, dacă nol am fi re- 
întrat astfel, prin voinţa Europei condusă de 
Franţa şi Anglia, în alcătuirea Imperiului Oto- 
man, innaintarea Rusiei către Orient ar fi fost 
mult mai bine impiedecatá de acest Imperiu 
unitar de cum putea fi zăgăzuită de nol. Intre 
Turci şi Ruşi erai amintirile unul antago- 
nism care durase secole întregi, care se înră- 
dăcinase în inimile tuturora şi nu putea fi în- 
lăturat: Ruşii se credeaú chemaţi să distrugă 
stăpînirea páginá în Constantinopol, iar Turcil 
se credeai chemaţi şi el să răsbune umilirile lor de 
secole întregi; între păgînismul unora şi orto- 
doxismul altora exista fără îndoială o prăpastie, 
pe cînd între ortodoxia noastră, oricît ar fi fost 
ea ştirbită de ideile francese, şi între ortodoxia 
rusească, această prăpastie nu exista. Nimic nu 
unia pe Turci cu Ruşii: tot trecutul lor îl în- 
făţişa ca duşmani, pe cînd între nol şi Ruși 

existaú fără îndoială şi o. mulţime de elemente 
comune în trecut: populaţii slave confundate 
în populaţia noastră, fără schimbarea caracteru- 
lui nostru latin, legături din veacul al XV-lea, 
căsătoria fetel lui Stefan cel Mare cu un fii al 
Ţarului rus, care însuşi putea să ajungă, dacă 
împrejurările sar fi desvoltat altfel, autocrat 
la Moscova. Maï tîrziu, în veacul al XVI-lea, 
legăturile lui Petru Rareş cu lumea rusească 
aŭ fost strînse, deşi prea puţin cunoscute în 
timpul nostru; cutare pribegi s'au adăpostit în 
Rusia veacului al XVI-lea şi aŭ păstrat apoi 
contact cu societatea rusească. Legăturile lui 
Miha! Viteazul cu usurpatorul tronului mosco- 
vit şi alianţa împotriva Poloniei, propaganda 
stăruitoare pe care călugări! ruşi o făcuseră şi 
care fusese primită cu simpatie de ţerile noas- 
tre în veacul al XVII-lea, amintirile acelor 
boieri şi clerici din veacul al XVIII-lea cari 
piiviseră spre Împărați! Rusie! ca spre libera- 
toril lor fireşti de sub stăpînirea página şi-şi 
vărsaseră şi sîngele pentru el, el bine toate 
acestea eraú, iarăşi, elemente care ne apropiaseră 
cîndva şi puteaii din nou săfacă aşa încit acest 
Stat mic, aşezat între atitea primejdii şi inte- 
rese, să fie adus întrun anume moment a se 
îndrepta şi către Rusia. Pe cînd pentru Turcia 
lucrul era cu totul imposibil. 

Pe de altă parte, Turcia nouă de la 1856 nu 
făcea de loc să se prevadă ceia ce va fi la 1877: 
marea el înfrîngere şi crearea Statului bulgă- 
resc în acel an, şi cu: atít mal puţin evenimen- 
tele pe care le-am văzut noi în anil din urmă. 


A 

O puternică congliintá naţională în formă par- 
ticulară islamitică şi o vioaie tradiţie istorică 
insuflefiaú cercurile superioare ale societăţii 
turceşti. Si, de oare ce exista instinctul naţional, 
confundat cu cel religios, în clasele inferioare, 
evident că din această unire între un nafiona- 
lism moderna, la fruntaşi! purtaţi prin Europa 
al lumii otomane, şi între această pornire in- 
stinctivă a maselor împotriva dușmanului din 
toate timpurile, se putea însufleţi un Stat pu- 
ternic. Şi conştiinţa pe care o aveaii Reşid, 
Aali şi Fuad cel trei conducători al Impárá- 
tiel, era întradevăr că Turcia se poate alcătui 
ca orice monarhie modernă. Nu voiaú să ştie 
cîtuşi de puţin de autonomia noastră tradifio- 
nală, de dreptul nostru de existenţă, de uşu- 
rinţa mişcărilor noastre în trecut; el voiau, 
de tapt. ca, din Carpaţi şi pînă în marge- 
nile pustiului african, pănă în regiunile cen- 
trale ale Asiei, să se întemeieze un puternic 
Stat musulman, cu desávirsire la ordinele Sul- 
tanului, întăptuindu-şi instituţii potrivite după 
cele apusene şi putînd să dispuie prin urmare, 
in fiecare moment, grație unul mecanism per- 
fect, de toate forţe.e sale. 

Cînd ne gîndim la aspiraţiile Turciei de la 
1856—9 cînd ne gindim la legăturile strînse 
între această Turcie şi interesele esenţiale ale 
Angliei şi chiar interesele notabile ale Franciei, 
atunci numai vom înţelege pe deplin că nu 
ajungea ce rămăsese în sufletele noastre din 
silinfile trecutului, nu ajungea talentul genera- 
ție] de la 1856, nu ajungea tot ceia ce puteam 

noi înfăţişa în clasa de sus — căci cele de jos 
eraú în cea mal mare parte, din nenorocire, in- 
diferente la ceia ce se pregátia —, nu ajungeaú 
toate acestea ca sá se biruie dificultăţile, cu atît 
mal mult cu cit pe lîngă ele era şi marea greu- 
tate pe care o ridica Austria. 

Pe vremea aceia Austria, care era din ce în 
ce în ce mal mult Orientată către tradiţiile re- 
gatului unguresc din evul mediu, îşi închipuia 
că poate sá rámiie la Dunăre, şi era ştiut pre- 
tutindeni în Europa şi pănă după 1870 că 
ținta ultimă a aspirațiilor Ungariei era linia 
Dunării Se păstra încă regimul austriac, şi nu 
ajunsese încă Andrâssy a înlocui pe Beust, dar 
chiar supt regimul austriac era tendința aceasta 
firească maghiară si, pe lingă dînsa, o ilusie 
specială austriacă, Austria fusese cu încetul iz- 
gonită din Imperiul german; ea credea că sar 
putea întoarce favorisînd interesele economice 
şi mágulind mîndria naţională a Germaniei, 
represintind prin urmare germanismul si supt 
raportul material în regiunile acestea răsări- 
tene. Dunărea, rîu german, Austria, îndeplini- 
toare a destinelor naţiunii germane în părţile 
noastre —, aceasta i-ar fi asigurat şi stăpînirea 
teritorială importantă la Dunárea-de-jos şi i-ar 
fi recăpătat în mare parte rolul pe care îl pier- 
duse în lumea germană. Astfel şi din punct de 
vedere unguresc şi din punct de vedere pan- 
german, Austria pe atunci era îndreptată către 
Dunăre. ; 

De aici alianța cu Turcia, perfidă, care aa: 
dus ocuparea Principatelor,—ceia ce a silit pe 

Frances] şi pe Englesi să se lupte sau în bălțile 
Dobrogei, unde au cules holera, sai trimefind o 
expediţie în colţul depărtat din Sevastopol, unde 
transportul de trupe și aprovisionarea erai atit 
de periculoase. Altfel războiul era să se poarte 
la noi, fără această operaţie austriacă. Evident 
eram cruţaţi supt raportul pierderilor de răz: 
boii, dar nu, — după intenţiile cercurilor din 
Viena — şi în ceia ce priveşte însăşi existența 
noastră naţională. 

Din această tendinţă austriacă a rămas, chiar 
în preajma tratatului din Paris, foarte mult. A. 
trebuit o luptă învierşunată împotriva acestor 
intenţii austriace pentru a birui. 

n corespondenţa lui Thouvenel, represin- 
tantul Francie! la Constantinopol, despre care 
vom vorbi îndată, se găseşte un pasagiu, foarte 
interesant, în care ambasadorul trances spune 
că politica pe care o face Austria este natu- 
rală : Unirea Principatelor nu înseamnă altceva 
decît pregătirea alipiril la Romănia unită a pro- 
vinciilor ce se găsesc în atîrnarea Împăratului 
Austriei şi pe care le şi enumeră !. Evident nu 
putea să conteze pe slăbiciunea generaţiei ur- 
mătoare, care a făcut să pară zădarnică această. 
temere manifestată încă de atunci în ceia ce pri- 
veste primejdia pentru Austria ce ar veni din 
viitorul nostru logic. Dar părerea este neted. 
exprimată în corespondenţa lui Thouvenel, ti- 
părită dăunăzi de fiul săii şi semnalată acum în 
urmă şi de presa noastră cotidiană, care o putea 
cunoaşte şi mal de mult. 


1 Trois années de la question d’ Orient (1856-9), Paris 1897. 

Prin urmare greutăţi mari se puneaú în calea 
noastră. Evident că Rusia nu putea să steie în 
calea Uniri! Principatelor pentru a nu-şi peri- 
clita situaţia şi popularitatea în viitor la nol. 
N'avea însă niciun motiv să intervie din mo- 
ment ce chestiunea fusese pusă aşa, că noul 
Stat va fi o piedecă pentru înnaintarea sa în 
Peninsula Balcanică şi pe linia Constantinopo- 
lulur. Politica rusească a fost ambiguă, cum 
era ambiguă însăşi situația Rusiei în acel mo- 
ment. 

Atunci aŭ trebuit să se facă silinţe mar! 
pentru a căpăta măcar forma mitigată a Unirii, 
aşa cum a ieşit din întrevederea lui Napoleon 
al III-lea cu regina Victoria la Osborne—, adecá 
nu Unirea complectá, ci cu trásura de unire 
de la Focşani, cu semnul Unirii pe steagurile 
deosebite ale Principatelor, cu dot Domni a- 
vînd anume legături ce vor fi fixate prin Con- 
venfia de la Paris, care nea condus o bucată 
de vreme. Pentru a căpăta însă măcar atita 
lucru, Unirea aceasta mitigată, trebuia o inríu- 
rire atotputernică în stare să înlăture piedecile 
de căpetenie din calea idei! unitare romăneşti. 
EI bine, puterea aceasta wa fost puterea unui 
Stat, ci puterea unui om ; wa fost puterea Fran- 
ciei, ci puterea personală a Împăratului Napo- 
leon. Unirea Principatelor nu e deci opera Fran- 
ciei de la 1856—9, ci opera personală a Impăra- 
tului care stăpinia cbsolut, în momentul acesta, 
la Paris. oi 


Pentru ca sá se învedereze lucrul acesta, tre- 

buie să ne gindim la unele tradiţii politice 
francese şi să scoatem la iveală unele păreri 
exprimate neted în operele sale de tineretá 
sai din ajunul realisáril Imperiului al doilea, de 
către Napoleon al III lea. 

Evident, vechea Francie nu putea să aibă 
nimic a face cu aspiraţiile naţionale care n'aú 
existat nici în timpul Revoluţiei, nici în timpul 
Imperiului intáiú. Prin urmare ea n'a putut sá 

aibă niclo atingere — nefiind insuflefilá ea în- 
săşi de scopuri naţionale — cu populaţiile noi 
din Orient, care şi ele aveaú cu totul altă preo- 
cupaţie decît aceia de a realisa un ideal de rasă 
ori îndeplinirea unui vis secular. Regretabil că 
n’a fost, dar n'a fost. In ceia ce priveşte Franţa 
Restauratiel, această Frantá, Putere de mîna a 
doua, necontenit ameninţată şi umilită, nu putea 
să joace niclun rol în Orient. La 1848 ne-am 
adresat la noua Frantá revoluţionară, îndemnați 
de sfaturile de libertate ale consulilor francesi 
din Bucureşti şi laşi şi încălziţi şi de frumoasa 
„proclamaţie a luf Lamartine, care, rostind cuce- 
ritoarele lui cuvinte de poet, n'a găsit în talentul 
lui de om de Stat ceia ce trebuia pentru a 
aduce realisarea sau respectarea măcar din 
. partea Europei bátrine a programului sáb. In- 

cálzift deci de ideile lui Lamartine, revoluţio- 
naril noştri bucureşteni de la 1848 s'aú. în- 
dreptat către Franţa, către generalul Aupick 
ca'e represinta Franţa la Constantinopol şi 
_către însuşi Guvernul republican. Trebuie să 
mărturisim că, ori Guvernul revoluţionar din 
Bucureşti avea prea puţină autoritate ca să 

poată spera în concursul unui Stat mare, ori 
că această Frantá revoluţionară se simţia ea 
însăşi prea slabă pentru a acorda acest sprijin. 
Nu s'a ajuns niciodată la căpătarea unui aju- 
tor real frances în vederea realisării dorințelor 
noastre de liberate. Dar Franţa de la 1848 a- 
ceasta însemna: Franţa din ajunul Imperiului 
al doilea. O tradiţie francesă înnainte de Na-. 
poleon al II-lea în ce priveşte existența noa- 
stră naţională la Dunăre nu o găsim: deci de 
de la el va porni această direcţie. 
Se spune însă de obiceiii: da, Napoleon al 
III-lea represintă în politică principiul nafiona- 
litátilor; el a dorit ca naţionalităţile să trăiască 
pentru dreptul lor şi pentru binele lor, ca şi 
pentru dreptul şi binele omenirii. Aceasta a fost 
ideia care la condus; pe aceasta a realisat-o 
la Dunăre ca şi în Italia, precum n'a impiede- 
cat-o, chiar în dauna sa proprie, în Germania, 
Este ceva adevărat în această concepţie, dar 
ea nu trebuie întăţişată aşa. Noi ţinem la toată 
naționalitatea noastră astăzi din motive de drept 
mal puternice decit toate celelalte, şi ținem la 
afirmarea, menţinerea şi desvoltarea tuturor na- 
tionalitátilor şi din alt punct de vedere. Trăim : 
intro epocă de cultură şi de concepţii cultu- 
rale. Noi înțelegem naţiunile organic, ştim că 
fiecare naţiune are într'însa un germen de ci- 
vilisaţie propriu, care trebuie desvoltat pentru 
ca în civilisatfia lumii să existe toate notele et- 
nice distinctive. Dar nu se judeca şi în Franța 
anului 1853 tot în felul acesta. «Națiunea» avea 
ceva din înţelesul abstract pe care-l întîlnim 

la sfirşitul veacului al XVIII-lea. Prin urmare 
nu fiindcă o naţiune e producătoare de 
cultură şi element neapărat pentru ca uma- 
nitatea să dea, supt toate aspectele sale, ul- 
timele roade ale desvoltării de care e capa- 
bilă, nu de aceia putea Napoleon al III-lea sá 
susțină principiul naționalităților în alcătuirea 
unei Europe nouă. De fapt—gi oricine poate să 
se convingă de aceasta străbătind operele de 
tinerefá, pomenite, ale lui Napole>n —, punctul 
său de vedere era altul: a crezut totdeauna, 
nu că întemeiază o formă nouă în carese vor 
pronunţa direcţi! care n'aú existat înnainte, ci, 
cu foarte multă modestie, cu totatita stáruintá 
consecventă, s'a considerat numa! ca urmaşul 
tradiţiei lui Napoleon I-iú. Napoleon L-iú, în 
momentul culminant al carierei sale, fixase o 
doctrină. Ar fi fost o doctrină politică — aşa 
credea urmaşul síú gi dacă se înşela saú ba. 
nu e locul să o spunem şi no! aici; dar mal 
toată lumea e convinsă că el se înşela — pe 
care, în momentul culminant al cariere! sale, 
Napoleon-cel-Mare ar fi fixat-o şi pe care ar fi 
căutat el să o aplice pănă în cel din urmă ani al 
stápiniril sale, întinsă asupra cele! mal mari 
parți a Europei. Ar fi fost împiedecat numa! 
prin căderea lui de a duce pănă la ultimele 
consecinţe coctrina lui de Stat El mar mal fi 
dec! războinicul doritor de aventuri, îmbătat 
de triumf, ci un noii Henric al IV-lea, care, fără 
sfătuirea unui Sully, ar fi dorit să stabilească 
pacea unei Europe răzimate pe principii! mal 
sănătoase, prin urmare mal trainice. Şi atunci. 

el, restauratorul Imperiului, Napoleon al III lea, 
adoptînd principiile marelui sáú predecesor, ar 
fi reînnoit numal un program care, înnainte 
de dinsul, în mijlocul unei gloril nespus mal 
strălucite, ar] fi fost proclamat pentru întăia 
oară. 

Formula se găseşte chiar în operele publicate 
la 1856 ale Impáratulul (I, p. 153). Trebuie—se 
spune acolo, — o confederatie europeaná ase- 
menea cu aceia pe care ar fi voit să o stabi- 
lească Henric al IV-lea, dar care sá se deose- 
bească potrivit ideilor noi ale vremil. Cînd zi- 
cea: «Imperiul e pacea», noul Napoleon n'ar 
fi emis astfel pentru circumstantá o formulă pe 
care era hotărît a doua zi să o calce, ci ar fi 
exprimat însăşi esenţa cugetáril sale politice. 
Prin urmare «Imperiul e pacea» ar fi însemnat că 
Imperiul va merge prin războiul momentan că- 
tre pacea veşnică. Cum va fiaceastă nouă Eu- 
ropá, nu pretindea să fixeze el: limitele erai 
să resulte din războii, neapărat, nu din cu- 
cerire, nu din violentarea naţiunilor, nu din 
călcarea drepturilor lor, nu pentru adăugi- 
rea nedreptăţilor nouă la cele vechi, ci din 
războiul întreprins tocmai! pentru a restitui con 
difiunile normale în Europa, care, fiindcă sînt 
normale, vor trebui să fie şi durabile. Nimeni 
să nu poată avea motivde a tulbura pacea saú 
de a deveni o individualitate turbulentă fără 
ca împotriva lui să se îndrepte toate puterile 
politice din Europa pacificată prin dreptate. 
Basele acesteia sint pentru dinsul: «nationali- 

tátile complecte şi interes:le generale satisfá- 
cules ?, 

Era străbătut şi el de concepţiile economice 
nouă, şi partea a doua a formulei e determinată 
de aceste concepţii. El, care îngrijia de munca 
şi de mulfámirea claselor de jos, care a aplicat 
un întreg sistem social, credea că găseşte în 
programul săii de Guvern mijlocul de a împie- 
deca pentru totdeauna revoluțiile cu caracterul 
îngrozitor al aceleia chiar din care resultase 
puterea sala 1851; iar, în ceia ce priveşte <na- 
tionalitátile complecte», el le înţelegea, ca unul 
care scrisese cărți de istorie, — «Viaţa lui Ce- 
sar» — şi cercetase şi anume puncte din viața 
diplomatică şi militară a celui d'intáiú Imperiu; 
el ştia bine ce se poate cuprinde supt aceste 
două cuvinte: «naţionalităţi complecte». Nu 
eraú vorbe aruncate în zădar, ci ar fi fost în 
stare pănă la oarecare punct să definească gra- 
niţele asupra cărora sar putea întinde natiu- 
nile. 


După războiul Crimeil, cînd aŭ început ne- 
gocierile pentru pace şi, după ce acum pacea 
din Paris se stabilise, cînd era vorba sá se tragă 
ultimele consecinţe ale. acesteJ păci, să se ajungă 
la organisafia definitivă a Principatelor, Im- 
păratul a stat gi mal departe răzimat, pe aceste 
principii, împotriva opiniei publice francese, care 
nu vola dificultăţi nouă, care căuta, preocupată 


1 «Sur. des nationalités complètes et des inte. 6ts géné- 
raux satisfai!s.» 

de alte probleme, să-şi facă prieteni în toate 
părţile. Şi a stat împotriva propriui sale diplo- 
matii, stăruind pănă la sfîrşit în îndeplinirea 
acestul program. Scrisorile luy Thouvenel sînt 
foarte instructive în această privinţă ; ele vor- 
besc cu despret de «boieril» aceştia de la noi 
şi se întreabă dacă el merită ca Franţa sá puie 
în primejdie interesele sale de căpetenie pentru 
ca «boierii» pomeniţi să poată realisa un Stat 
oarecare pe malul Dunării. Şi, pe lingă aceasta, 
ceia ce mal contribuia la enervarea luy Thou- 
venel era faptul că în faţa lui stătea la Con- 
stantinopol un om mult maï puternic decît 
dinsul, care cunoştea lumea turcească perfect, 
care se bucura de o autoritate imensă, amba- 
sadorul engles Stratford Canning, care însuşi 
provocase războiul Crimeii, cu conştiinţa de ve 
face. Ai trebuit toate silințile Împăratului pen; 
tru ca represintantul lui la Constantinopol să 
tie piept represintantului Angliei, aŭ trebuit 
repetitele instrucții ale lui, învierşunarea lui în 
susținerea ideilor cel dominati pentru ca toate 
greutățile să fie învinse. A fost un moment 
cînd Franța a ameninţat şi cu ruperea legátu- 
rilor cu Turcia, cînd corabia care aștepta pe 
represintantul 1mpáratulu! ridicese steagul de 
plecare, şi numai! astfel, în chestia alegerilor 
moldoveneşti falşificate de Caimacamul Vogo 
ridi, şi care trebuiau anulate, Turcia a fost si- 
lită să facă ultimele concesiuni. Fără această pro 
fundă convingere a Împăratului despre adevărul 
şi folosul -principiilor care-l conduc politica, 
fără această hotárire statornică şi rece — 

căci nu era un temperament pasionat, ci unul 
care, odată străbătut de adevărul unui lucru, 
mu consimtia, înnaintea niclunel stăruinţi gi 
niciunei dificultăți, să-şi părăsească punctul de 
vedere —, fără aceste necontenite silinţi ale ho- 
- tAritel minţi reci a Împăratului, deci, greutăţile 
nu sar fi înlăturat pentru ca, în singura formă 
posibilă, să se ajungă la această Unire nedefi- 
nitivá, ale cáril ultime consecinţe eram în stare 
să le tragem însă, cum le-am tras chiar în 
cele d'intáiú zile ale noului regim. 


Regimul lui Cuza-Vodă a fost sprijinit multă 
vreme de Napoleon al II-lea. La Paris, acolo 
era îndrumarea. sfatul cel bun ; de acolo venia, 
în atitea şi în atîtea împrejurări, ajutorul ma- 
terial el însuşi. Dacă. cu toate acestea, o bucată 
de vreme a slăbit şi la urmă a dispărut aproape 
tot sprijinul frances, n'avem să imputám a- 
; ceasta lui Napoleon al III-lea, ci nouă înşine. 
Domnia lui Cuza Vodă sa lovit de atitea greu- 
tăţi interne, de un aşa de mare haos al ambi- 
ţiilor personale, de o incapacitate aşa de abso- 
lută de a înlocui saú măcar dea infrina aceste 
ambiţii personale prin alcătuirea unor partide 
de interes public care să înlăture clientela, 
strinsă de multe or! în jurul unor oameni de 
mîna întăiii, dar care nu ráminea mal puţin 
o clientelă, încît niciun sfat bun din afară nu 
putea să aducă ordine. In cele din urmă tim- 
puri ale Domnie! lui Cuza-Vodă, el a fost silit 
de greutăţile politice! interne, de necontenitele 
„greutăţi repetate ale situaţiei interne, sá se 

uite puţin şi dincolo de Prut. Franţa lu Na- - 


poleon al III-lea, după ce încercase o apropiere 
de Rusia, după ce ajunsese aproape la o infe- 
legere în ceia ce priveşte eventuala împărţire 
a Peninsulei Balcanice între concurenţii euro- 
pen! la moştenirea Sultanilor, păstra totuşi o 
mare neîncredere şi un rest de animositate 
faţă de duşmanul cel mare de la 1856. De a- 
ceia, cochetarea aceasta a lui Cuza-Vodă cu 
Rusia, planurile aduceril ducelui de Leuchten- 
berg pentru a face din el prințul străin căruia 
Domnul naţional provisoriu, devenit poate o pie- 
decă pentru ţară, i-ar fi cedat puterea,—toate lu- 
crurile acestea aŭ indispus foarte mult cercurile 
hotáritoare din Paris. Prin urmare instabilitatea 
de la noi, o nouă îndreptare politică externă, 
pe care tocmal această instabilitate o făcea ne- 
cesará, acestea aú fost motivele care aú slăbit 
simpatiile statornice ale lui Napoleon al III-lea 
față de noi. 

Atunci, la căderea lut Cuza-Vodă, s'a ajuns: 
la un plan pe care toţi adversarii memoriei 
Împăratului frances şi întru citva şi adversarii 
influentel francese la noi — cari maŭ lipsit în 
deosebite timpuri — îl scot înnainte pentru a 
întuneca prin această ultimă înfăţişare a poli- 
ticel lui Napoleon amintirea serviciilor esenţiale 
pe care cu atita mărinimie, cu o absolută de- 
sinteresare, le făcuse el causei romăneşti. 


lată anume de ce e vorba: în 1866 Cuza- 
Vodă cade. În momentul acela se aştepta de 
către Italieni, din lună în lună, întregirea uni- 

tăţii lor naţionale prin anexarea Veneţiei. Si- 
tuatia în Veneţia era absolut imposibilă ; niciun 
stăpinitor italian nu putea să rámiie indiferent 
la halul în care ajunseseră legăturile dintre 
stăpînitori şi stăpîniţi în această frumoasă parte 
a Italiei. Şi, atunci între diplomaţii italieni s'aú 
găsit de aceia cari aú crezut că sar putea sá 
se capete Veneţia fără vărsare de singe. Si, 
după concepţia lor, no! am fi servit pentru Aus- 
tria ca obiect de compensație: Austria să ce- 
deze Franciei, iar, prin ea, Italiei, Veneţia şi, în 
schimb, să primească Principatele romine. 

O urmărire maï atentă a firului acţiunii di- 
plomatice de la 1866 o să ne convingă însă că 
ideia n'a plecat de la Napoleon însuşi. E drept 
că el nu s'a îngrozit peste măsură de dinsa, 
dar, chiar dacă a admis-o, — şi avea motive s'o 
admită, — n'a făcut-o cu plăcere. 
> Întăia oară ea apare în Mart 1866. Nu ca o 
ideie a Ministeriulul italian întreg, în fruntea 
căruia se găsia Lamarmora, generalul biruitor 
din războiul Crimeii, şi nici a lui Victor-Ema- 
nuel însuşi, care a rămas, de la un capăt la 
altul al stápiniril sale, şi mal ales după tratatul 
din Paris, cel mai statornic prieten al desvol- 
tări! poporului romănesc: n'a fost niciun mo- 
ment: de nesiguranță în această privință la 
dînsul, care, de altfel, mavea nimic de cîştigat 
de la Romîni, Ideia a venit de la ambasadorul 
Italiei la Paris, contele Nigra. În raportul lui 
de la I-iă Martie!, acesta multímeste pentru 


"i Lamarmora, Un peu plus de lumière (traducere după 
originalul italian, Un poco più di luce), p. 131: «Auto- 

cautorisaţia dată, prin telegramă, de a încerca 
să deschidă chestiunea asupra schimbului Prin- 
cipatelor dunărene contra Veneţiel>: «Am atras 
atentiunea Împăratului asupra a două fapte: 
propunerile războinice ale Prusiel»— care pre- 
gătia războiul din 1866, început apoi în vară 
— şi revoluţia Principatelor». Prin urmare încă 
odată, starea de nesiguranță la Bucureşti şi 
laşi, amenințarea cu împrejurări anarhice în 
Principate după căderea lui Cuza-Vodá ai fost 
una din causele pentru care sa făcut propu- 
nerea aceasta de represintantul Italiei la Paris. 

Faţă de această propunere, Împăratul. frances 
îşi putea pune o întrebare. Nu era un senti- 
mental ínsá; nu, era o minte chibzuitá, cu ho- 
tărîrile statornice. Concepea Europa nouă pe 
basa unul principiu, şi principiul acesta încer- 
case a-l realisa la Dunăre, față de un popor 
mal mic, a cărui putere de viață si a cárul ap- 
titudine de a se conduce însuşi trebuiau să fie 
dovedite pe urmă. Se creiază şi din afară un) 
Stat. Dar numa! națiunea care trăieşte în mar: 
genile lui este în stare să! asigure desvoltarea: 
Căci cîtă vreme St:tul este numa! un dar al 
altora, nu sa făcut nimic, Da, numa! națiunea; 
prin dovedirea energiel, prudentel, consecventel, 


risation que vous avez donnée par le télégraphe d'es- 
sayer d'entamer la question de l'échange des Principau'és 
danubiennes contre la Vénétie.. Jappelai l'attention de l 
Empereur sur deux faite: les ouvertures belliqueusea. de 
la Prusse et la révolution des Principautés. Je dis. á Sa 
Majesté qu ils donnaient à cette combinaison un caractere 
spécial d'opportunité... L'Empereur ‘était resté frappé de 
cette idée.» 

solidarităţii el numai ea poate să întemeieze în- 
tradevăr un Stat pe care un concurs favorabil 
de împrejurări şi bunătatea lui Dumnezeu l-au 
dat la un anume moment. Dar dovedit-am noi, 
de la 1859 la 1866, că sîntem în stere să înte- 
meiem Statul nostru unit pe largi base demo- 
cratice, care să nu fie numal creafiunea efe- 
meră a cîtorva intelectuali şi cîtorva membri 
al clasei privilegiate? Dovedit-am noi că acest 
Stat poate să creeze, în afară de formele de 
administraţie imprumutate, organe fireşti de 
desvoltare, -prin partide represintind interese 
reale şi servind înnainte de toate interesului 
general? Dovedit-am noi că sîntem în stare să 
răspîndim o largă cultură cu caracter propriu, 
care să silească admiraţia şi recunoştinţa tu- 
turora faţă de însuşirile dinstinctive ale po- 
porului nostru, saú literatura şi întreaga noastră 
cultură rámas-aú o imitație mal mult sau mal 
puţin reuşită a civilisafiel apusene pe care o 
aduseseră romantici! la 1830*? Pe de altă parte, 
dovedit-am noi că sîntem în stare să fixăm o 
politică naţională, arătîndu-ne şi gata a o apăra 
împotriva oricui. şi mai ales împotriva rătăci- 
rilor şi alunecărilor noastre. proprii, orl politica. 
noastră consista, faţă de străinătate, într'un şir 
de dibuiri îa care prindeam de multe ori, în loc 
de minile întinse ale prietenului bun şi vechii, 
mîna: mult mal îndoielnică, «strecuratá de alfil, 
după circumstanţe şi pentru atingerea unor sco- 





1:Cf. Iorga, Spiritul public şi literatura în epoca Unirii, 
conferință la 24 lanuar 1915; ediţia Case! Scoalelor; Bu- 
curestl 1915. 

puri care nu erai ale noastre? Si, atunci, dacă 
este aşa se putea întreba saú ba acest Împărat, 
care nu era un filoromîn de sentiment ori de 
interes, ci un om de concepţii, care simţia nevoia 
existenţei naționalităților pentru a da Europei, 
pacificate pentru totdeauna, o formă nouă şi sta- 
tornică, pentru a asigura fericirea viitoarelor 
generaţii ale omeniri), putea Împăratul acesta 
să-şi puie întrebarea : dar dacă la graniţa chiar 
a Franciei există o naţiune mal mare, care a 
făcut admiraţia lumii de cînd există, care a dat 
cele maï strălucite capodopere artel, care a do- 
vedit că. în toate formele politice, în toate con- 
difiunile sociale, ea izbuteşte să dea idei nouă 
şi forme nouă de frumusefá omenirii, dacă na- 
ţiunea aceasta, care, fiind lîngă Franţa, poate 
să-i fie de ajutor Franciel, de cel mal mare aju- 
tor — n'a fost pe urmă, pentru că şi Italia a 
avut pe rătăciţii săi... —, dacă națiunea aceasta 
îşi poate realisa unitatea el şi dacă pentru rea- 
lisarea unități] el depline trebuiesc părăsiţi alţii, 
cari represintă principiul naţionalităţi! cu mult 
mal nelămurit, cu mal multă slăbiciune, cari sînt 
apoi departe, si nu pot oferi deci nicio dată 
concursul lor Francie!, are sau ba represintantul 
unul principiu dreptul de a sacrifica o formă 
inferioară pentru ca alta superioară să fie cu 
putinţă ? Cine ar putea să spuie că această cu- 
getare, atit de firească, ce se impunea minţi! 
lui Napoleon, că această cugetare trebuia să o 
răspingă el numa! pentru că nol aveam interese, 
foarte legitime, dar în represintarea şi apărarea 
cărora nu mersesem, atitia ani de zile, pe calea 

cea bană, ci instráinaserám simpatiile vechi, în 
loc de a cîştiga altele nol, fără a ne putea im- 
pune nimánu prin acea solidaritate de energii 
bine conduse care asigură viitorul popoarelor? 

Si, atunci, urmează raportul: «Am spus Maies- 
tăţii Sale că aceste împrejurări ar da combi- 
nafiel un caracter special de oportunitate ..»— 
da în momentul acela era un caracter special 
de oportunitate — «Împăratul a rămas lovit de 
această ideie» !. 

Şi a fost vorba ca proiectul să se puie pe 
tapet în conferințele ce erai să se deschidă în- 
dată în ce priveşte soarta viitoare a ferilor 
noastre, înnainte de alegerea principelui Carol. 
Se simtia însă o greutate: dar dacă Austria 
s'ar arăta opusă acestei idei? Si mal zicea Nigra: 
«Împăratul priveşte refusul Austriei! ca foarte 
probabil 2>. Dar, dacă Împăratul privia răspunsul 
negativ al Austriei ca foarte probabil, adesiu- 
nea pe care o dăduse ella planullui Nigra nu 
mal avea aproape nicio valoare! A da adesiunea 
1a un plan nerealisabil e ca şi cum ea nu sar 

dat. 

Este foarte onorabil pentru Ministeriui italian 
că el, în constijnta-Y de nevoia acelei mora- 
lităţi care totuşi nu e totdeauna conciliabilă cu 
cele mal legitime interese ale Statului a sim- 
fit partea urită a lucruri'or, şi în aceiaşi carte 
a luy Lamarmora, consacrată explicáril eveni- 
mentelor de la 1866 se vede dorinţa ca, dacă se 

1 V. nota penultimă. 


2 «L'Empereur regar dait ton refus comme très probable»; 
Lamarmora, l. c., p. 132, 

poate, propunerea să nu pară a venide la Ita- 
lia. <Dacă Puterile cred că trebuie să propuie: 
o combinație care ar avea drept resultat ce- 
siunea Veneţiei fără rázboiú, să o facă. În ceia 
ce priveşte Italia, ar primi-o, dar no! nu tre- 
buie să avem aparenta că am sacrifica Princi- 
patele Austriel 1». 

Aici era machiavelismul politic traditional. 
dar e şi o parte frumoasă în declaraţiile de mar 
tărziu ale lui Lamarmora: «Dacă războiul nu 
se poate evita, să-l facem cel puţin loaial, cum 
l-am făcut în 1859. Pentru această rațiune» 
—spune el — «cîteva luni pe urmă am putut sá. 
întrăm la San-Marco fără să trecem prin Prin- 
cipatele dunărene şi fără să părem a tulbura 
saú compromite alte populaţiuni ale Dunáril.2> 

Prin urmare bucurie expresă din partea minis- 
trului hotáritor în Italia la 1866 că n'a fost 
nevoie de acest drum urit, de acest drum imo- 
ral, nedrept al P'incipatelor pentru ca totuşi 
să se ajungă la San-Marco. 

Cu toate acestea, nego«ierile, începute în cele 
d'intáiú zile ale lui Martie, aŭ continuat. La 17 


1 «Si les Puissances croient devoir proposer une com- 
binaison qui ait pour résultat la cession de Ja Vénétie sans 
la guerre, qu'elles le fas:eat, et, pour son compte, l'Italie 
Vacceptera, Mais nous ne devons pas avoir l'apparence de 
sacrifier les Principautés á l'Autriche»; l. c., p. 132. 

2 «Si la guerrenese peut éviter, qu'on la fasse du moins 
loyalement, comme nous J'lavons faite en 1859; c'est- 
pour ce'te raison que, quelques mois aprés, nous avons 
pu entrer á S. Marc sans passer par les Principautés da- 
nubiennes et sans bouleverser, ni compromettre les autres 
populations du Danube.» 

ale lunii, raportul de ambasadă din Paris spune: 
«Împăratul, credincios fágáduintel pe care o fă. 
cuse lui Nigra, a întrebat Cabinetul engles, ca 
să încerce să facă a birui combinaţia aceasta, 
dar lord Clarendon sa pronunţat defavorabil; 
pe de altă parte», spune ambasadorul, «se pare 
că Austria nu vrea să primească această com- 
binaţiune. Singura noastră speranţă se reduce 
la războiul împreună cu Prusia *»,—care s'a făcut, 
şi a adus anexarea Veneţiei la Italia. 

Tot atunci, adávgim, se mal presinta încă 
un plan: în Maiú se propunea ca Italia să pá- 
răsească legăturile cu Prusia, şi atunci Prusia 
să plătească în rîndul întăiii cheltuielile anexă- 
ril Veneţiei în sensul ca Silesia să fie dată 
Austrie! în schimbul Veneţiei; din partea el, 
Prusia ar fi federalisat cîteva principate care 
nu fuseseră încă supuse Puterii mai mari ger- 
mane, şi, în ceia ce priveşte prinții de acolo, 
<les princes germaniques depossedes par la Prusse 
iraient dans les Principautés du Danube»?. Din 
fericire nu s'a realisat planul de compensaţii, 
şi n'a trebuit deci să primim oameni al căror 
drept de stăpînire la Dunărea-de-jos ar fi con- 


1 «L' Empereur, fidele ă la promesse qu'il m'avait faite, a 
agi auprès du Cabinet anglais pour essayer de faire pré- 
valoir la combinaison de 1'é hange des Principautés con- 
tre la Vénétie. Malheurensement lord Clarendon s'est pro- 
noncé défavorablement. D'un sutre côté, il parait que 
Autriche ne veut pas accepter cette combinaison.. Notre 
seule espérance se réduit aujourd 'huiá une guerre d'ac- 
cord avec la Prusse»; l. c. 

2 «Printil germanici deposedaţi de Prusia ar merge în 
Principatele Dunáril»; ibid., p. 239; cf. şi ibid., p. 215 

sistat numai din faptul inglobáril principatului 
lor de acasă în Prusia despăgubită. Peste cîteva 
zile, Carol I-iú debarca însă la Severin, fără 
consultarea Europei. 


Pină la sfîrşit, cum se vede şi din Memoriile 
răposatului nostru Suveran, Napoleon al III-lea, 
care, un moment, fusese atras de oportunitatea 
acestui plan, fără ca el să fi plecat de la dîn- 
sul şi fără să fi primit adesiunea deplină a 
conştiinţei sale, a urmat o linie de conduită 
favorabilă Romăniei. Intru atît, cel puţin, întru 
cît o permitea bănuiala firească din partea Îm- 
páratulul frances, cînd tronul din Bucureşti era 
ocupat de un principe ale cărui sentimente 
germane—reale, dar care nu influențau politica 
pe care o urmă Romănia, — erai privite cu 
îngrijorare. De aici înnainte, deci, se poartă în 
sufletul lui Napoleon această luptă între sim- 
patiile vechi, la care se adíugiaú poate şi oa- 
recare păreri de răŭ pentru pasul greşit de la 
1866, şi între neîncrederea față de anume ati- 
tudini pe care sentimente fireşti la principele 
cel noŭ ar fi putut să le imprime politice 
noastre externe. 

Apoi, cînd, la 1877, — după ce Împăratul că- 
zuse acum de şase ani de zile —, întrun mo- 
ment foarte grei din existența noastră nafio- 
nală, în care trebuia să precisăm situaţia noastră 
între Rusia, pregătită de năvălire împotriva 
Turciei, şi această Turcie, care ameninţa cu o- 
cuparea punctelor noastre strategice şi luarea 
în stăpînire a principatului întreg, noi am pro- 

clamat independenţa teril şi nu căutam nimic 
mal stăruitor decit să vedem independenţa 
moastră recunoscută tie şi în forma cea mal 
uşoară, cea mai plină de reserve, dar totuş garan- 
tînd viitorul nostru, de către Puterile europene, 
cînd am făcut intervenţii pretutindeni pentru 
ca acest act sá nu fie răspins, măcar în esența 
sa, în Franţa am întîlnit, ce e dreptul, neîncre- 
derea regimulu! republican, sfiala acestul regim 
ameninţat şi de o situaţie interioară foarte grea, 
cu Thiers în oposifie, turcofil din causa nece- 
sitáfilor opositiel sale. Dar, în acelaşi timp, pe 
lîngă această resistenfá a ducelui Decazes, care 
conducea în momentul acela politica externă 
a Republicel francese, am intimpinat încă un 
lucru, pe care represintantul nostru la Paris l a 
constatat de mal multe ori: da, pentru moment 
Franţa se simfia slabă, avînd şi anume apre- 
hensiuni în ceia ce priveşte scopul cel adevărat 
urmărit de Romănia, pástrind oarecare resen- 
timente şi față de Rusia şi mal ales față de 
Germania, care putea fi întru cîtva secundată 
de simpatiile naţionale ale principelui de la 
Dunăre. De aceia Franţa a făcut toate reser- 
vele sale, cum era şi natural, față de un act 
în contrazicere cu tratatul din Paris care nu 
putea fi înlăturat, ca unul ce fusese hotărit de 
toate Puterile împreună, decît printr'o consul- 
tare nouă a tuturor Puterilor, la capătul răz- 
boiului. Dar era şi un alt sentiment la Paris, şi 
ministrul Romániel, Callimachi Catargi, îl ccn- 
„stată gi pe acesta: toluşi este imposibil ca pănă 
la sfîrşit Franţa să refuse concursul săi; am 

absoluta convingere că în ultimul moment a- 
cest concurs nu va lipsi. Sai, în propriile lui 
cuvinte (31 Maiú): «Totuşi rămîn încredinţat 
că Franţa ne va sprijini în momentul oportun»?. 

S'a întîmplat la 1878, că alte consideraţii de- 
cît cele francese aŭ adus din partea represin- 
tantului Franciei la congresul din Berlin o ati- 
tudine care n'a fost în toate punctele de ve. 
dere mulfámitoare faţă de not; dar pentru po- 
litica lui Napoleon al III lea tatá de Principate 
este interesantă această convingere, care nu 
se sprijine pe amintirile Republicel, nol sat 
vechi, ci pe amintirile politiei imperiale : «rá- 
min încredintat că Franța ne va sprijini îi 
momentul oportun». 

Şi în sufletul nostru, ca şi în sufletele atitor 
Francesi tráiaú deci încă tradiţiile Imperiului. 
Imperiul acesta căzuse, Impăratul era în exil, 
şi vi fa i se mîntuie puţină vreme după cáde- 
rea sa (1873). Si persoana celui de-al treiea 
Nafo'eon şi regimul pe care el îl stabilise se 
distruseseră. Rămăsese totuşi în societatea po- 
litică francesă destule elemente din moştenirea 
de dreptate, de respect faţă de dreptul la viaţă 
al naţiunilor, ca să capete oricine ar ajunge în 
contact cu această societate po itică convinge- 
rea că nicio naţiune care se luptă pentru drep- 
tul el nu va fi lpsită în ultimă instanţă de 
sprijinul Francie! şi că Romănia, în special, mul- 
țămită amintirilor tratatului din Paris, a po: 


1 «Toutefois j> wen reste pas moins convaingu que la 
France r our appuyera au moment opportun» (hirtif inedite). 

litice! de simpatii napoleoniene, are oricînd 
dreptul să se îndrepte către Franţa pentru a 
face să valoreze pretenţiile sale legitime. 


Şi, după 1877, de cîte orlam întîlnit Franţa 
prietenă în drumul nostru, aú fost, de sigur, 
la mijloc legăturile sufleteşti, naturale între 
naţiuni latine, a fost generositatea tempera- 
mentului frances, a fost felul cavaleresc în care, 
într'o epocă de materialism, el a ştiut cu toate 
acestea să privească problemele politice, aŭ 
fost virtuțile politice ale naţiunii, dar a fost, 
în acelaşi timp, o tradiţie de dreptate, care, sta- 
bilită odată, nu se mal poate înlătura. Şi e bine 
să se afirme, mal ales în vremea aceasta, cînd 
se pare că toate ideile moralei între naţiuni se 
scufundă, că, dacă o concepţie nedreaptă se 
manifestă în politica unul Stat, ea dispare îm- 
preună cu momentul cînd a fost manifestată, 
cu interesul care a provocat-o, dar că este cu 
' neputinţă ca, odată măcar, biruind toate pie- 
decile, o ideie dreaptă, o ideie umană sá se a- 
firme în politica unul Stat, fără ca, supt toate 
regimele şi în toate împrejurările, ceva din 
ideia aceasta sănătoasă, prielnică desvoltáril 
fireşti a naţiunilor, să nu rámiie! 


Stenografiat de H. STAHL. 





